
 6.11.2019
 BG
 Официален вестник на Европейския съюз
 L 285/7
 РЕГЛАМЕНТ ЗА ИЗПЪЛНЕНИЕ (ЕС) 2019/1853 НА КОМИСИЯТА
 от 5 ноември 2019 година
 за изменение на Регламент (ЕО) No 1210/2003 на Съвета относно определени специфични ограничения върху икономическите и финансовите отношения с Ирак
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) No 2465/96 (1), и по-специално член 11, буква б) от него,
 като има предвид, че:
 (1)
 В приложение III към Регламент (ЕО) No 1210/2003 са изброени обществените органи, корпорациите и службите, физическите и юридическите лица, органите и образуванията на предишното правителство на Ирак, обхванати от предвиденото в същия регламент замразяване на финансови средства и икономически ресурси, които са се намирали извън Ирак на 22 май 2003 г.
 (2)
 На 30 октомври 2019 г. Комитетът по санкциите към Съвета за сигурност на Организацията на обединените нации реши да заличи две вписвания от списъка на лицата и образуванията, по отношение на които следва да се прилага замразяването на финансови средства и на икономически ресурси.
 (3)
 Поради това приложение III към Регламент (ЕО) No 1210/2003 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение III към Регламент (ЕО) No 1210/2003 се изменя в съответствие с посоченото в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 ноември 2019 година.
 За Комисията,
 от името на председателя,
 Началник на Службата за инструментите в областта на външната политика
 (1) ОВ L 169, 8.7.2003 г., стр. 6.
 ПРИЛОЖЕНИЕ
 В приложение III към Регламент (ЕО) No 1210/2003 се заличават следните вписвания:
 „183.
 STATE ORGANISATION FOR IRRIGATION PROJECTS (известна още като GENERAL ESTABLISHMENT FOR IRRIGATION PROJECTS). Адреси: a) Northgate, Karanteena, P.O. Box 148, Baghdad, Ирак; б) Al-Muadham, близо до Engineering College, P.O. Box 14186, Baghdad, Ирак.
 „184.
 STATE ORGANISATION FOR LAND RECLAMATION (известна още като а) GENERAL ESTABLISHMENT FOR PLANTATION AND DEVELOPMENT OF THE RECLAIMED LANDS, б) GENERAL ESTABLISHMENT FOR EXECUTION OF LAND RECLAMATION CONTRACTS, в) GENERAL ESTABLISHMENT FOR LAND RECLAMATION OF CENTRAL AND NORTHERN AREAS, г) GENERAL ESTABLISHMENT FOR LAND RECLAMATION OF SOUTHERN AREAS). Адреси: а) Amiriya, Abu Gharib, P.O. Box 6161, Baghdad, Ирак; б) P.O. Box 6061, Aamrlya 7, Nisan, Ирак; в) P.O. Box 609, Al-Sadoon St., Baghdad, Ирак; г) P.O. Box 27, Wasit Province, Kut, Ирак.“
 